יוז'ף רבינוביץ'

יוז'ף רבינוביץ' (בהונגרית: Rabinovits József; אודסה, 21 בנובמבר 1884 – ברית המועצות, 30 בספטמבר 1940) היה צורף הונגרי-יהודי, פובליציסט, מדפיס, גזבר, פוליטיקאי קומוניסטי, חבר מייסד של ה- KMP (המפלגה הקומוניסטית ההונגרית), שנוסדה בשנת 1918 והייתה המפלגה הקומוניסטית הלניניסטית הראשונה בהונגריה. רבינוביץ' היה גיסו של שאנדור קלנר. בשנת 1940 היה קורבן הטיהור הסטליניסטי.

 קורות חיים 
רבינוביץ' עבר בילדותו עם הוריו להונגריה מהקהילה היהודית באודיסה. בשנת 1901 הצטרף לאיגוד המקצועי של השענים והצורפים, והפך לחבר ב- MSZDP (המפלגה הסוציאל-דמוקרטית ההונגרית). משנת 1906 שימש כמזכיר האיגוד המקצועי של השענים והצורפים ומשנת 1911 כסגן נשיא האיגוד. במלחמת העולם הראשונה, באוקטובר 1914, נפל בשבי ברוסיה והשתתף בארגון שבויי המלחמה ההונגרים, תחילה בצ'יטה ואחר כך באומסק ובטומסק. בשנת 1917 התמנה לחבר במפלגה הקומוניסטית של ברית המועצות, ובשנת 1918 היה מזכיר המפלגה הבינלאומית הסוציאל-דמוקרטית של פרולטרי החוץ (אומסק). באפריל אותה השנה הוא נשלח כציר על ידי ארגון שבויי המלחמה באומסק לקונגרס שבויי מלחמה במוסקבה. במהלך הקיץ הוביל את הארגונים הצבאיים והפוליטיים של שבויי המלחמה הבינלאומיים בסראטוב. הוא שב להונגריה בנובמבר 1918. ב-24 בנובמבר השתתף בישיבה המכרעת, בדירתו של המהנדס יוז'ף קלן (קליין), בה הוחלט על הקמת ה- KMP והפך למזכיר הוועד המרכזי הראשון של ה- KMP. הוא נעצר ב־20 בפברואר 1919 בשל חברותו בהנהגת המפלגה הקומוניסטית ההונגרית. ב-21 במרץ רבינוביץ' היה אחד מחותמי ההכרזה על איחוד שתי המפלגות הסוציאליסטיות והקמת המשטר של הדיקטטורה של הפרולטריון. תחת הרפובליקה הסובייטית ההונגרית היה מזכיר המפלגה המאוחדת (המפלגה הסוציאליסטית ההונגרית) והיה סגן קומיסר העם לענייני פנים. הוא היה חבר גם במועצה הצבאית של פועלי בודפשט ובוועד המנהל המרכזי של הברית. לאחר נפילת הרפובליקה נדון ל-15 שנות מאסר. בשנת 1922 הועבר לרוסיה הסובייטית במהלך חילופי השבויים הסובייטים-הונגריים.Ormos Mária: A katedrától a halálsorig. Budapest, 2011, Napvilág Kiadó, 250. o.  שם עבד, כמו עמיתו דז'ה שומלו (זילברשטיין), באיגוד המקצועי הבינלאומי האדום. בהמשך עבד בארגון הסיוע האדום הבינלאומי (הסיוע האדום ההונגרי (VS) הוקם בשנת 1923 ביוזמת הקומינטרן כחלק של הסיוע האדום הבינלאומי לסייע למשפחות קומוניסטים שנרצחו ולקומוניסטים שנרדפו בהונגריה. הוא נעצר בברית המועצות בשנת 1938. בראיון שנערכה כמה עשורים לאחר מכן אמרה בתו:

 משפחה 
יוז'ף רבינוביץ' נולד כבנם של מור רבינוביץ' והרמינה רבינוביץ'. ב-30 במרץ 1919 התחתן בבודפשט עם אֶאוּגֶנִיָה סגדין, בתם של ליפוט סגדין והרמין שנפלד.A házasságkötés bejegyezve a Bp. VII. ker. állami házassági akv. 710/1919. folyószáma alatt. בתו נדיה הייתה במשך 29 שנים המתורגמנית (מהונגרית לרוסית ולהפך) של מזכיר המפלגה הקומוניסטית וראש ממשלת הונגריה יאנוש קאדאר.

 כתבים 
 המהפכה הרוסית (עלון, בודפשט, 1919)
 כיצד הוקמה המועצה הממשלתית המהפכנית? בלה קון בעיני בני הדור הנוכחי. נערך על ידי קטאלין פטרק. בודפשט, 1969.

 לקריאה נוספת 
 לקסיקון ביבליוגרפי הונגרי. Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981 455-456. o
 ריאיון עם בתו. Interjú lányával a Múlt-kor történelmi portál honlapján
 הרפובליקה הסובייטית ההונגרית Vértes Róbert – Vagyóczky Károly: Arcképalbum – Magyar Tanácsköztársaság (Kossuth)

הערות שוליים

קטגוריה:פוליטיקאים יהודים הונגרים
קטגוריה:מהגרים מהונגריה לברית המועצות
קטגוריה:קומוניסטים יהודים הונגרים
קטגוריה:קורבנות הטיהורים הגדולים
קטגוריה:מדפיסים
קטגוריה:צורפים יהודים
קטגוריה:פובליציסטים יהודים הונגרים
קטגוריה:מורשעים בעבירות על רקע אידאולוגי בברית המועצות
קטגוריה:חברי ועדת הניהול המרכזית (הונגריה)
קטגוריה:יהודים קומיסרי העם (הונגריה 1919)
קטגוריה:מבצע חילופי השבויים ההונגרי-סובייטי
קטגוריה:הונגרים שנולדו ב-1884
קטגוריה:הונגרים שנפטרו ב-1940